Document ID: 32007R1465

UREDBA KOMISIJE (ES) št. 1465/2007
z dne 12. decembra 2007
o spremembi Priloge V k Uredbi Sveta (ES) št. 752/2007 v zvezi s količinskimi omejitvami nekaterih jeklenih izdelkov iz Ukrajine
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 752/2007 z dne 30. maja 2007 o upravljanju nekaterih omejitev za uvoz nekaterih jeklenih izdelkov iz Ukrajine (1),
ob upoštevanju naslednjega:
(1)
Evropska skupnost in vlada Ukrajine sta 18. junija 2007 sklenili sporazum o trgovini z nekaterimi jeklenimi izdelki (2) („Sporazum“).
(2)
Člen 10(1) Sporazuma določa, da se Sporazum vsako leto avtomatično podaljša, če nobena pogodbenica druge pisno ne obvesti o odpovedi Sporazuma vsaj šest mesecev pred prenehanjem njegove veljavnosti, in da se z vsakim podaljšanjem količine za vsako skupino izdelkov povečajo za 2,5 %.
(3)
Ukrajina Komisije ni obvestila o tem, da želi odstopiti od Sporazuma. Zato se bo Sporazum avtomatično podaljšal, količine za vsako skupino izdelkov pa povečale za 2,5 %.
(4)
Uredbo (ES) št. 752/2007 bi bilo zato treba ustrezno spremeniti -
SPREJELA NASLEDNJO UREDBO:
Člen 1
Količinske omejitve za leto 2007, določene v Prilogi V k Uredbi (ES) št. 752/2007, se nadomestijo z omejitvami za leto 2008 iz Priloge k tej uredbi.
Člen 2
Ta uredba začne veljati 1. januarja 2008. Objavi se v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. decembra 2007

Labels: 18
3
1